CELEX: 62017TN0467
Language: sk
Date: 2017-07-26 00:00:00
Title: Vec T-467/17: Žaloba podaná 26. júla 2017 – Barata/Parlament

16.10.2017   
            
            
               SK
            
            
               Úradný vestník Európskej únie
            
            
               C 347/33
            
         Žaloba podaná 26. júla 2017 – Barata/Parlament
   (Vec T-467/17)
   (2017/C 347/42)
   Jazyk konania: angličtina
   
      Účastníci konania
   
   
      Žalobca: Carlos Manuel Henriques Barata (Lisabon, Portugalsko) (v zastúpení: G. Pandey, D. Rovetta a V. Villante, advokáti)
   
      Žalovaný: Európsky parlament
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil nasledujúce rozhodnutia a právne akty, ak je to potrebné na vyhlásenie protiprávnosti a nepoužiteľnosti Oznámenia o výberovom konaní EP/CAST/S/16/2016 (1) vo vzťahu k žalobcovi podľa článku 277 ZFEÚ:
               
                           —
                        
                        
                           rozhodnutie riaditeľa pre ľudské zdroje z 26. októbra 2016 o nezaradení C. Baraty do návrhu zoznamu uchádzačov na prijatie do funkcie zmluvných zamestnancov vo funkčnej skupine I na pozíciu šoféra v tzv. CAST výberovom konaní 2016/2017,
                        
                     
                           —
                        
                        
                           rozhodnutie vo forme emailu z 28. novembra 2016 od INLO DG Parlamentu, ktorým sa opätovne potvrdilo rozhodnutie o nezaradení C. Baraty do návrhu zoznamu uchádzačov na prijatie do funkcie zmluvných zamestnancov vo funkčnej skupine I na pozíciu šoféra v tzv. CAST výberovom konaní 2016/2017,
                        
                     
                           —
                        
                        
                           rozhodnutie generálneho sekretariátu Európskeho parlamentu z 25. apríla 2017, ktoré podpísal Klaus Welle, a oznámené C. Baratovi prostredníctvom doporučeného listu, ktorým sa zamietla sťažnosť žalobcu podľa článku 90 ods. 2 Služobného poriadku úradníkov Európskej únie predložená 9. januára 2017,
                        
                     
         
               —
            
            
               uložil Európskemu parlamentu povinnosť nahradiť trovy tohto konania
            
         
      Dôvody a hlavné tvrdenia
   
   Na podporu svojej žaloby žalobca uvádza štyri žalobné dôvody, v rámci ktorých vytýka, že došlo k porušeniu článku 25 Služobného poriadku EÚ a článku 296 ZFEÚ na základe zjavne nesprávneho posúdenia žalobcových teoretických schopností a zjavne nesprávneho posúdenia skutkového stavu, ktoré spočívalo v konštatovaní o nepravosti dotazníka, ktorý údajne zodpovedal dokumentu, ktorý žalobca predložil v priebehu výberového konania. Zjavne nesprávne posúdenie bolo výsledkom nedostatočnej kontroly zo strany Parlamentu týkajúcej sa náležitej starostlivosti subdodávateľa, ktorý bol poverený posúdením žiadostí uchádzačov v rámci výberového konania 2016 CAST. To malo negatívny vplyv na povinnosť poskytnúť žalobcovi dostatočné odôvodnenie.
   Žalobca sa ďalej odvoláva na porušenie zásady účinnej súdnej ochrany z dôvodu porušenia svojho práva na obranu a práva byť vypočutý, teda porušenia článku 41 Charty základných práv Európskej únie a namieta protiprávnosť a nepoužiteľnosť Oznámenia o výberovom konaní EP/CAST/S/16/2016.
   Žalobca takisto tvrdí, že Parlament konal ultra vires, keď výberovým konaním poveril Ecole de Maîtrise Automobile (ďalej „subdodávateľ“), ktorý nebol viazaný Služobným poriadkom EÚ a interným kódexom správania sa orgánov EÚ. Podľa žalobcu tak došlo k porušeniu oznámenia o výberovom konaní a článku 30 služobného poriadku spolu s prílohou III služobného poriadku, čo navyše prispelo k uvedenému porušeniu povinnosti riadnej správy.
   Žalobca ďalej uvádza porušenie článku 1 služobného poriadku, zásady zákazu diskriminácie a zásady proporcionality vzhľadom na vedenie výberového konania Parlamentom a/alebo subdodávateľom a vzhľadom na obmedzený výber druhého jazyka pre uchádzačov, ktorý sa zúčastnili výzvy na vyjadrenie záujmu.
   Žalobca napokon tvrdí, že došlo k porušeniu zásady rovných príležitostí, ako aj článku 296 ods. 2 ZFEÚ a článku 25 služobného poriadku a vzhľadom na skutočnosť, že Európsky parlament ani subdodávatelia neodôvodnili svoje rozhodnutia, k čomu prispel aj nedostatok kontroly zo strany Parlamentu. Žalobca tvrdí, že tým došlo k porušeniu oznámenia o výberovom konaní EP/CAST/S/16/2016, porušeniu zásady primeranej a riadnej správy, porušeniu legitímnych očakávaní žalobcu a zásady rovnosti.
   
      (1)  Výzva na vyjadrenie záujmu – zmluvní zamestnanci – funkčná skupina I – šoféri (m/ž) – EP/CAST/S/16/2016 (Ú. v. EÚ C 131 A/01, 2016).